Príloha

STÁLY SEKRETARIÁT RADY COLNEJ ÚNIE

Výročná správa 

o plnení Zmluvy medzi Slovenskou republikou 
a Českou republikou o vytvorení colnej únie za rok 2003

Bratislava apríl 2004

Obsah
Výročnej správy o plnení Zmluvy
medzi SR a ČR o vytvorení colnej únie za rok 2003

Úvod

1.	Voľný pohyb tovaru

1.1 Colná politika
1.2. Licenčná politika
1.3. Posudzovanie zhody a uvádzanie výrobkov do obehu
1.4. Vzájomné obchodné vzťahy medzi SR a ČR
1.5. Problematika    vzájomného    obchodu    s poľnohospodárskymi    a potravinárskymi výrobkami

2.   Obchodná politika SR a ČR voči tretím krajinám

2.1. Európska únia
2.2. Stredoeurópska dohoda o voľnom obchode (CEFTA)
2.3. Ostatné dohody o voľnom obchode

3.  Činnosť orgánov colnej únie
3.1. Rada colnej únie
3.2. Stály sekretariát Rady colnej únie
3.3. Činnosť Stáleho sekretariátu
3.4. Čerpanie rozpočtu Stáleho sekretariátu

4. Záver

Príloha č. l - Právne predpisy vzťahujúce sa na činnosť colnej únie SR a ČR v roku
2003 
Príloha č. 2 - Zahraničný obchod SR a ČR v rokoch 2002 a 2003

Úvod

V súlade s článkom 32 písm. c) Zmluvy medzi Slovenskou republikou a Českou republikou o vytvorení colnej únie (ďalej len „Zmluva") Stály sekretariát Rady colnej únie (ďalej len „Stály sekretariát") predkladá Rade colnej únie (ďalej len „Rada") návrh výročnej správy o jej plnení za rok 2003. Rada podľa článku 29 ods. 4 zmluvy predkladá výročnú správu zmluvným stranám.

Charakteristickým pre vývoj vzájomných vzťahov v roku 2003 bolo úsilie oboch zmluvných partnerov vytvoriť predpoklady pre vysokú úroveň a nadštandardnosť vzájomných vzťahov aj po ich vstupe do Európskej únie.

Podpisom Zmluvy o pristúpení do EU Slovenská republika a Česká republika potvrdili svoju pripravenosť vstúpiť do EU l. 5. 2004. Blížiace sa ukončenie fungovania colnej únie medzi SR a ČR k tomuto dátumu predurčilo i priebeh a formy vzájomnej spolupráce. Popri aktivitách spojených s plnením príslušných ustanovení Zmluvy, mimoriadna pozornosť bola venovaná rozvoju vzájomných vzťahov v novom prostredí jednotného vnútorného trhu EU. Uvedené otázky boli predmetom rokovaní na viacerých úrovniach. Uskutočnili sa dve oficiálne stretnutia predsedov vlád, na ktorých premiéri deklarovali spoločný záujem na zachovaní a rozvíjaní dosiahnutých pozitív a zhodli sa na prijatí politického memoranda, vyjadrujúceho jednoznačnú politickú podporu ďalšiemu rozvoju bilaterálnej spolupráce oboch štátov aj po vstupe do EU.	

V oblasti voľného pohybu tovaru priaznivé výsledky zaznamenal v roku 2003 vzájomný obchod, ktorého obrat sa v porovnaní s predchádzajúcim rokom opätovne zvýšil. Pozitívnu úlohu v tomto smere zohrali prijaté opatrenia na zlepšenie vzájomnej výmeny, ktoré Rada každoročne vyhodnocovala.

V obchode s poľnohospodárskymi a potravinárskymi výrobkami obe zmluvné strany uplatňovali ustanovenia Dohody medzi vládou SR a vládou ČR o vzájomných vzťahoch a zásadách spolupráce v poľnohospodárstve, lesnom a vodnom hospodárstve v podmienkach colnej únie. Svoje úsilie zamerali najmä na otázky prípravy legislatívy a administratívnych štruktúr v súvislosti so vstupom do EU, ako aj na liberalizáciu obchodu so spracovávanými výrobkami.

Intenzívna bola spolupráca pri zabezpečení kompatibility colnej legislatívy s legislatívou EU. Pozornosť bola venovaná taktiež otázkam právnych noriem týkajúcich sa posudzovania zhody a uvádzania výrobkov do obehu.

Pri napĺňaní ustanovení Zmluvy v oblasti obchodnej politiky voči tretím štátom obe strany postupovali vo vzájomnej zhode. Vzhľadom na blížiace sa zavŕšenie prístupového procesu do EU sa nerokovalo o uzatvorení nových dohôd o voľnom obchode. Vstupom do EU bude platnosť všetkých doteraz uzatvorených preferenčných dohôd ukončená.

1. Voľný pohyb tovaru 

1.1. Colná politika

V oblasti colnej a obchodnej politiky, koordinovanej Radou, zmluvné strany kládli dôraz na voľný pohyb tovaru a služieb. Voči tretím štátom uplatňovali rovnaké pravidlá pôvodu tovaru a spoločnú colnú tarifu vrátane spôsobu ustanovenia colnej hodnoty.

Stály sekretariát sa v rámci svojej koordinačnej činnosti vyjadroval počas roka 2003 k pripravovaným návrhom legislatívnych opatrení, ktoré predkladali príslušné rezorty Slovenskej republiky a Českej republiky. Predkladané návrhy legislatívnych zmien v oblasti colnej a obchodnej politiky súviseli so zrušením niektorých národných predpisov a prijatím nových, ktorých účinnosť sa navrhuje dňom vstupu Slovenskej republiky a Českej republiky do Európskej únie.

Expertná skupina na prípravu colných sadzobníkov zložená so zástupcov príslušných rezortov zmluvných strán a Stáleho sekretariátu koordinovala práce na príprave colných sadzobníkov na rok 2004. Pracovné zasadnutia prebiehali podľa schváleného harmonogramu.

Na svojich zasadnutiach expertná skupina posudzovala a prerokovala návrhy na úpravu zmluvných a všeobecných colných sadzieb, colných kvót, colných suspenzií a preferenčných colných sadzieb v rámci všeobecného systému preferencií na rok 2004. 
Návrh colných sadzobníkov Slovenskej republiky a Českej republiky na rok 2004 bol predložený Rade, ktorá ich prerokovala mimo svojho riadneho zasadnutia skrátenou formou „per roliam". K predloženému návrhu vyjadrili súhlasné stanovisko všetci členovia Rady. Rada prijala rozhodnutie č. 29, ktorým odporučila podpredsedovi vlády a ministrovi financií Slovenskej republiky a podpredsedovi vlády a ministrovi financií Českej republiky predložiť colné sadzobníky na rok 2004 na schválenie vláde SR a vláde ČR.

Na obdobie od l. januára do 30. apríla 2004 bude v Slovenskej republike uplatňovaný colný sadzobník vydaný nariadením vlády SR č. 573/2003 Z. z. zo dňa 24. 12. 2003 a v Českej republike vydaný nariadením vlády ČR č. 462/2003 Zb. zo dňa 17. 12.2003.

Zmeny kombinovanej nomenklatúry Európskej únie na rok 2004 boli premietnuté do colných sadzobníkov Slovenskej republiky a Českej republiky. Rok 2004 je posledným rokom znižovania zmluvných colných sadzieb na textilné výrobky, farmaceutické a chemické výrobky, na ktoré sa bude uplatňovať nulové clo. Rok 2003 bol posledným rokom znižovania zmluvných colných sadzieb podľa záväzkov UK GATT 1994.

V colných sadzobníkoch na rok 2004 boli ponechané zmluvné colné sadzby upravené nad rámec UK GATT 1994 uplatňované v roku 2003 vrátane 12 vybraných podpoložiek leteckej techniky. Zmluvné strany súhlasili so zjednotením zmluvných colných sadzieb na dovoz hydiny - 0105, špargle - 0710 80 85, melasy - 1703 a ryžových vločiek - 1104 19 91, na ktoré Slovenská republika a Česká republika prijali nerovnaký záväzok v Listine koncesií UK GATT 1994. Na tieto výrobky sa uplatnila nižšia colná sadzba.

Preferenčné colné sadzby uplatňované na dovoz tovaru, ktorý pochádza z rozvojových krajín, sa poskytujú v rovnakom rozsahu ako v roku 2003. Rovnako bez zmeny je dovoz tovaru z najmenej rozvinutých krajín, na ktorý sa clo neuplatňuje.

Nad rámec medzinárodných záväzkov sú dohodnuté colné kóty na dovoz poľnohospodárskych a priemyselných výrobkov určených na výrobnú spotrebu, ktoré zmluvné strany odsúhlasili v súlade s požiadavkami príslušných rezortov.

Vzhľadom na časovo obmedzenú platnosť colných sadzobníkov na obdobie od 1. januára do 30. apríla 2004 bol dohodnutý princíp, že v niektorých prípadoch, podľa požiadaviek spracovateľov, neboli objemy colných kvót krátené, čo bolo odsúhlasené oboma stranami.

Vstupom zmluvných strán do Európskej únie k l. máju 2004 skončí platnosť colných sadzobníkov Slovenskej republiky a Českej republiky.

1. 2. Licenčná politika

V oblasti licenčnej politiky zmluvné strany aj v roku 2003 postupovali pri uplatňovaní obchodno-politických opatrení podľa zoznamov tovarov podliehajúcich licenčnému konaniu v dovoze a vývoze.

Česká republika pri monitorovaní a množstevnom obmedzovaní dovozov do ČR a vývozov tovarov z ČR postupovala pri vydávaní automatických a neautomatických licencií podľa zákona 62/2000 Zb. o niektorých opatreniach pri vývoze alebo dovoze výrobkov a nariadenia vlády Českej republiky č. 185/2000 Zb. v znení neskorších predpisov. Pri udeľovaní licencií Slovenská republika uplatňovala vyhlášku Ministerstva hospodárstva č.15/1997 Z. z. v znení jej neskorších predpisov.

V roku 2003 zmluvné strany neprijali nové ochranné opatrenia podľa či. 22 Zmluvy, ale pokračovali v uplatňovaní recipročného opatrenia na dovoz cukru v objeme 3 500 t. S uplatňovaním ochranného opatrenia vyslovili súhlas podpísaním spoločného memoranda výrobcovia cukru v Slovenskej republike a v Českej republike. Účinnosť opatrenia končí vstupom zmluvných strán do Európskej únie.

Prehľad nariadení vlády Českej republiky, ktorými sa licenčné konanie realizovalo a neskoršie znenia vyhlášky Ministerstva hospodárstva Slovenskej republiky č.15/1997 Z. z. sú uvedené v prílohe č. l tejto správy — Právne predpisy.

1.3.  Posudzovanie zhody a uvádzanie výrobkov do obehu

Posudzovanie zhody a uvádzanie výrobkov na trh v Slovenskej republike a v Českej republike je v rozhodujúcich oblastiach upravené bilaterálnymi zmluvami. Ide o „Dohodu medzi vládou SR a vládou ČR o vzájomnom uznávaní výsledkov laboratórnych skúšok poľnohospodárskych a potravinárskych výrobkov" z roku 2002, „Dohodu medzi Ministerstvom výstavby a regionálneho rozvoja SR Ministerstvom priemyslu a obchodu ČR o spôsobe a podmienkach využívania dokumentov posudzovania zhody stavebných výrobkov a uznávania výsledkov skúšok stavebných výrobkov" z roku 2002, doplnenú

o „Administratívne ujednanie medzi Úradom pre technickú normalizáciu, metrológiu a štátne skúšobníctvo ČR a Odborom preukazovania zhody stavebných výrobkov Ministerstva výstavby a regionálneho rozvoja SR" a Dohodu medzi Úradom pre technickú normalizáciu, metrológiu a štátne skúšobníctvo ČR a Úradom pre normalizáciu, metrológiu a skúšobníctvo SR o spôsoboch a podmienkach uznávania a využívania certifikátov a výsledkov skúšok výrobkov, ktoré sú predmetom obchodu medzi výrobnými a obchodnými subjektami" z roku 1997.

Takto založené zmluvné vzťahy vytvorili vhodný rámec pre úzku spoluprácu oboch štátov, rozvoj obchodných kontaktov medzi nimi, ako aj zjednodušenie vzájomnej výmeny tovaru. Táto prebiehala v roku 2003 bez signálov o problémoch z podnikateľskej verejnosti. Predovšetkým sa využívali vzájomne uznávané výsledky posudzovania zhody v oblasti stavebných výrobkov. Slovenská strana pripravila novelu zákona o stavebných výrobkoch, ako aj novelu vyhlášky, ktorou sa určujú skupiny stavebných výrobkov a podrobnosti o preukazovaní zhody. Tým zabezpečila úplnú kompatibilitu právnych predpisov SR so smernicou EU a jej implementáciu do právneho poriadku SR. Česká strana tiež kompatibilitu predpisov ČR s právom EU v danej oblasti zabezpečila.

V nadväznosti na nadobudnutie platnosti „Protokolu k Európskej dohode o vzájomnom uznávaní a akceptovaní priemyselných výrobkov SR s EU" (ďalej PECA) pokračovali spoločné práce ÚNMS SR a ÚNMZ ČR na príprave vzájomnej dohody, ktorá by umožňovala výrobkom z oblastí zahrnutých do príloh PECA v SR aj v ČR, voľný vstup na trh aj na územie druhého štátu, (tzv. „paralelná PECA" medzi SR a ČR). Uzatvorenie tejto dohody, vzhľadom na nadchádzajúci vstup oboch štátov do EU sa už nepredpokladá.

V súvislosti so vstupom SR a ČR do EU bude bezpredmetná nielen paralelná PECA, ale skončí sa aj platnosť všetkých uvedených dohôd o využívaní dokumentov posudzovania zhody a uznávania výsledkov skúšok výrobkov pri vzájomnom obchodovaní. Zámerom oboch štátov v podmienkach jednotného vnútorného trhu EU je zachovanie najtesnejších vzájomných kontaktov v oblasti pôsobnosti ÚNMS SR a ÚNMZ ČR. Preto, už v predstihu pred začlenením oboch štátov do EU, bol vypracovaný českou stranou návrh „Dohody o spolupráci medzi Úradom pre normalizáciu, metrológiu a skúšobníctvo SR a Úradom pre technickú normalizáciu, metrológiu a štátne skúšobníctvo ČR", ktorý bude riešiť formy a procesné otázky vzájomnej spolupráce v podmienkach členstva SR a ČR v EU, predložený slovenskej strane.

1.4. Vzájomné obchodné vzťahy medzi Slovenskou republikou a Českou republikou

Pri hodnotení vývoja vzájomných obchodných vzťahov medzi Slovenskou republikou a Českou republikou sme vychádzali zo štatistických údajov uvádzaných v národných menách.

Po minuloročnom nepriaznivom vývoji zahraničného obchodu medzi SR a ČR, ktorý sa prejavil najmä v 1. polroku 2002 absolútnym poklesom vzájomnej výmeny, zaznamenal vzájomný obrat oboch krajín v roku 2003 opätovný rast.

V porovnaní s predchádzajúcim rokom vzrástol v roku 2003 obrat obchodu SR s ČR o 4,5 % a obrat ČR so SR o 10,8 %. Omnoho vyšším tempom vzrástol obrat SR s tretími krajinami, ktorý sa zvýšil o 18,5 %. Obrat ČR s týmito krajinami vzrástol o 9,0 %. 

Podiel vzájomného obratu na celkovom obrate SR medziročne poklesol a v roku 2003 dosiahol 13,6 %. Obdobný ukazovateľ v ČR sa nepatrne zvýšil na 6,5 %.

V obchode s agropotravinárskymi výrobkami sa vzájomný obrat SR s ČR znížil o 2,2 %, naopak, obrat ČR so SR vzrástol o 4,5 %.

Uvedený vývoj prebiehal v sťažených podmienkach pretrvávajúcej nevýraznej dynamiky hospodárskeho vývoja hlavných obchodných partnerov SR a ČR, predovšetkým štátov EU, keď rast HDP krajín eurozóny sa v roku 2003 medziročne spomalil a dosiahol 0,4 %. Slabý rast eurozóny nepriaznivo ovplyvnila najmä recesia v Nemecku, ktorého HDP sa medziročne oslabil o 0,1 %. Popri relatívne priaznivejšom vývoji ekonomík SR a ČR výsledky ich vzájomného obchodu ovplyvnil okrem iného vývoj cien na svetových trhoch a pohyb kurzov SKK a CZK voči USD a EUR.

Tendencie vývoja vzájomného obchodu v roku 2003 v porovnaní s predchádzajúcim rokom možno zhrnúť nasledovne:

-	rast dynamiky vývozu SR do ČR, zaznamenaný pri priemyselných komoditách a jej pokles pri agropotravinárskej produkcii,
-	
-	stagnácia tempa rastu dovozu SR z ČR pri priemyselných výrobkoch a absolútny pokles dovozu agropotravinárskych komodít,
-	
-	mierny predstih tempa rastu dovozu SR z ČR pred vývozom priemyselných výrobkov
a naopak, zvýšenie vývozu agropotravinárskych komodít pri absolútnom poklese ich
dovozu,
-	
-	rast pasívneho salda obchodnej bilancie SR s ČR v priemysle a pokles pasíva
v poľnohospodárstve,
-	
-	rast dynamiky  vývozu ČR do  SR zaznamenaný pri priemyselných výrobkoch a stagnácia vývozu agropotravinárskych komodít,
-	
-	rast dynamiky dovozu ČR zo SR zaznamenaný pri priemyselných komoditách ako aj
potravinárskych výrobkoch,
-	
-	predstih tempa rastu vývozu ČR do SR pred dovozom priemyselných výrobkov
a naopak predstih tempa rastu dovozu pred vývozom v poľnohospodárstve,
-	
-	zvýšenie aktívneho salda obchodnej bilancie ČR so SR v priemysle a pokles aktíva
v poľnohospodárstve.

Tabuľka č. l

Štatistické údaje o vývoji vzájomného obchodu Českej republiky a Slovenskej republiky:

Ukazovateľ | Zahraničný obchod Českej republiky v mld Kč | Zahraničný obchod Slovenskej republiky v mld Sk

2002

2003

Index
03/02

Rozdiel
03-02

2002

2003

Index
03/02

Rozdiel
03-02

dovoz zo SR/ČR | 69,3 | 74,7 | 107,8 | 5,4 | 113,3 | 118,3 | 104,4 | 5,0
vývoz do SR/ČR | 96,7 | 109,2 | 112,9 | 12,5 | 99,1 | 103,6 | 104,6 | 4,5
obrat so SR/ČR | 166,0 | 183,9 | 110,8 | 17,9 | 212,4 | 221,9 | 104,5 | 9,5
saldo s SR/ČR | 27,3 | 34,4 | | 7,1 | -14,3 | -14,7 | _t | -0,4

Zdroj údajov: Zahraničný obchod ČR – ČSÚ
Zahraničný obchod SR - SÚ SR
Prípadné rozdiely vznikajú zaokrúhľovaním absolútneho čísla

Slovenská republika

Podľa údajov Štatistického úradu Slovenskej republiky celkový dovoz SR za rok 2003 dosiahol 826,6 mld Sk, čo oproti rovnakému obdobiu predchádzajúceho roka predstavuje rast o 10,5 %. Dovoz SR z EU vzrástol o 12,8 %, a z krajín CEFTA o 30,0 %.

Vzrástol taktiež dovoz SR z ČR, a to o 4,4 % t.j. o 5,0 mld Sk. Na raste dovozu SR z ČR sa najviac podieľali nerastné palivá (trieda 3 SITC) zvýšením o 2,5 mld Sk, z čoho 2,5 mld Sk tvoril elektrický prúd, ďalej stroje a zariadenia (trieda 7 SITC) o 1,7 mld Sk, z čoho 0,8 mld Sk predstavujú cestné vozidlá a 0,7 mld Sk stroje na výrobu energie ako aj spotrebné výrobky (trieda 6 SITC) o l ,4 mld Sk.

Za rok 2003 predstavoval celkový vývoz SR 803,0 mld Sk a v porovnaní s minulým rokom vzrástol o 23,2 %. V súlade s týmto trendom sa vyvíjal aj vývoz do EU (rast o 23,3 %), ako aj do krajín CEFTA, ktorý zaznamenal nárast o 15,9 %.

Mierne zvýšenie sme zaznamenali aj pri vývoze SR do ČR, ktorý vzrástol o 4,6 %. Rast vývozu SR do ČR v celkovej výške 4,5 mld Sk najviac ovplyvnili nerastné palivá (trieda 3 SITC) zvýšením o 3,0 mld Sk, najmä vplyvom ropy a ropných výrobkov (rast o l,5 mld Sk) a elektrického prúdu (o 1,5 mld Sk), ako aj spotrebných výrobkov (trieda 6 SITC), ktorých vývoz vzrástol o 1,1 mld Sk, predovšetkým zvýšením vývozu železa a ocele a to až o 1,9 mld Sk. Znížil sa vývoz chemikálií (trieda 5 SITC) o 0,8 mld Sk.

Slovenská republika v roku 2003 zaznamenala pasívne saldo obchodnej bilancie vo výške 23,6 mld Sk, čo v porovnaní s rokom 2002 znamená zníženie pasíva o 72,4 mld Sk.

Napriek výraznému zlepšeniu celkového zahraničnoobchodného salda SR sa saldo SR s ČR nepatrne zhoršilo, a to o 0,4 mld Sk. Na zhoršení salda sa najviac podieľali trieda 7 SITC - stroje a zariadenia (zhoršenie o l ,4 mld Sk, z čoho l ,0 mld Sk tvoria cestné vozidlá a 0,8 mld Sk stroje na výrobu energie), trieda 5 SITC - chemikálie (o 0,5 mld Sk, z toho

0,7 mld   Sk  tvoria  organické   chemikálie)   a   trieda   8 SITC   -  priemyselné   výrobky    (o 0,5 mld Sk).

Tabuľka č. 2
Dovoz a vývoz Slovenskej republiky z/do Českej  republiky  z hľadiska tovarovej štruktúry podľa klasifikácie SITC:

Triedy | dovoz v mld Sk | vývoz v mld Sk

Rok
2002

podiel
v%

Rok 2003

podiel
v%

Rok
2002

podiel v
%

Rok 2003

Podiel
v%

0 - Potraviny | 9,6 | 8,5 | 8,8 | 7,4 | 7,2 | 7,3 | 7,3 | 7,0
1 - Nápoje | 4,4 | 3,9 | 4,2 | 3,5 | 1,5 | 1,5 | 2,1 | 2,0
2 - Surové materiály | 3,3 | 2,9 | 3,2 | 2,7 | 3,7 | 3,7 | 3,7 | 3,6
3 - Nerastné materiály | 9,3 | 8,2 | 11,8 | 10,0 | 15,2 | 15,4 | 18,2 | 17,6
4 - Oleje a tuky | 0,5 | 0,4 | 0,4 | 0,4 | 0,7 | 0,7 | 0,7 | 0,7
5 - Chemikálie | 10,8 | 9,5 | 10,6 | 8,9 | 12,2 | 12,3 | 11,4 | 11,1
6 - Spotrebné výrobky | 28,6 | 25,2 | 29,9 | 25,3 | 31,7 | 32,0 | 32,8 | 31,6
7 - Stroje a zariadenia | 35,4 | 31,3 | 37,1 | 31,4 | 17,7 | 17,8 | 17,9 | 17,3
8 - Priemyselné | 11,3 | 10,0 | 12,2 | 10,3 | 9,1 | 9,2 | 9,5 | 9,1
9 - Ostatné | 0,1 | 0,1 | 0,1 | 0,1 | 0,1 | 0,1 | 0,0 | 0,0
SPOLU | 113,3 | 100.0 | 118,3 | 100.0 | 99,1 | 100.0 | 103,6 | 100.0
z toho: poľnohospodárske tovary (tr.: 0,1,4) | 14,5 | 12,8 | 13,4 | 11,3 | 9,4 | 9,5 | 10,1 | 9,7

Zdroj údajov: SÚ SR
Prípadné rozdiely vznikajú zaokrúhľovaním absolútneho čísla

Česká republika

Podľa údajov Českého štatistického úradu predstavoval celkový dovoz ČR v roku 2003 l 442,6 mld Kč, čo v porovnaní s rovnakým obdobím minulého roka predstavuje zvýšenie 08,8%. Zvýšil sa taktiež dovoz z EU o 7,0 %, z krajín CEFTA o 13,3% ako aj dovoz z krajín so systémom štátneho obchodu o 22,0 %.

Dovoz ČR zo SR vzrástol o 7,8 %, čo v absolútnom vyjadrení predstavuje nárast o 5,4 mld Kč. Nárast dovozu ČR zo SR najviac ovplyvnili nerastné palivá (trieda 3 SITC), kde sa dovoz zvýšil o 1,6 mld Kč, z ktorých najväčší podiel 0,8 mld Kč tvorili ropa a ropné výrobky a 0,7 mld Kč elektrický prúd, ďalej stroje a zariadenia (trieda 7 SITC) zvýšením o l,6 mld Kč k čo mu prispeli po 0,8 mld Kč ostatné elektrické zariadenia a prístroje ako aj cestné vozidlá a tiež spotrebné výrobky (trieda 6 SITC), ktorých dovoz vzrástol o l,4 mld Kč. Mierny pokles zaznamenal dovoz chemikálií (trieda 5 SITC) a surových materiálov (trieda 2 SITC).

Celkový vývoz ČR v roku 2003 predstavoval l 371,4 mld Kč a oproti rovnakému obdobiu minulého roka vzrástol o 9,3 %. Obdobným tempom rástol aj vývoz ČR do EU ktorý sa zvýšil o 11,6 % a vývoz do krajín CEFTA o 7,5 %. Relatívne vyššiu dynamiku zaznamenal vývoz do krajín so systémom štátneho obchodu, ktorý sa zvýšil o 39,5 %.

Vývoz ČR do SR sa zvýšil o 12,9 %, čo v absolútnom vyjadrení predstavuje zvýšenie o 12,5 mld Kč. Na raste vývozu ČR do SR sa podieľali najmä stroje a zariadenia (trieda 7 SITC) zvýšením o 6,1 mld Kč, z čoho väčšinu objemu 3,2 mld Kč tvorili cestné vozidlá a 1,0 mld ostatné elektrické zariadenia a prístroje, ďalej spotrebné výrobky (trieda 6 SITC) so zvýšením o 2,7 mld Kč a nerastné palivá (trieda 3 SITC) kde bol zaznamenaný nárast o 2,2 mld Kč z čoho 1,6 mld Kč tvoril elektrický prúd. Mierne poklesol vývoz potravín (trieda O SITC).

Zahraničný obchod Českej republiky zaznamenal za rok 2003 celkovo pasívne saldo vo výške 71,2 mld Kč, čo v porovnaní s rovnakým obdobím minulého roka predstavuje zníženie pasíva o 0,1 mld Kč.

V obchode so Slovenskou republikou dosiahla Česká republika aktívne saldo vo výške 34,4 mld Kč, a zaznamenala tak medziročné zvýšenie aktíva o 7,1 mld Kč. Zlepšenie salda najviac ovplyvnila trieda 7 SITC - stroje a zariadenia (rast o 4,5 mld Kč, z toho cestné vozidlá o 2,5 mld Kč a stroje na výrobu energie o 0,7 mld Kč) a trieda 6 SITC - spotrebné výrobky (rast o 1,3 mld Kč, z čoho ostatné kovové výrobky tvorili 0,7 mld Kč a neželezné kovy 0,6 mld Kč).

Tabuľka č. 3

Dovoz a vývoz  Českej republiky z/do Slovenskej republiky z hľadiska tovarovej štruktúry podľa klasifikácie SITC:

Triedy | dovoz v mld Kč | vývoz v mld Kč

Rok 2002

podiel v
%

Rok 2003

podiel v
%

Rok 2002

podiel v
%

Rok 2003

podiel v
%

0 - Potraviny | 5,2 | 7,5 | 5,5 | 7,3 | 7,5 | 7,8 | 7,4 | 6,8
1 - Nápoje | 1,1 | 1,5 | 1,5 | 2,1 | 3,3 | 3,4 | 3,3 | 3,0
2 - Surové materiály | 2,7 | 3,9 | 2,7 | 3,6 | 2,4 | 2,5 | 2,6 | 2,4
3 - Nerastné palivá | 11,6 | 16,8 | 13,2 | 17,7 | 6,8 | 7,0 | 9,0 | 8,2
4 - Oleje a tuky | 0,5 | 0,7 | 0,5 | 0,7 | 0,3 | 0,3 | 0,3 | 0,3
5 - Chemikálie | 8,9 | 12,9 | 8,8 | 11,7 | 10,8 | 11,2 | 11,3 | 10,4
6 - Spotrebné výrobky | 22,5 | 32,5 | 23,9 | 32,0 | 23,6 | 24,4 | 26,3 | 24,1
7 - Stroje a zariadenia | 10,5 | 15,2 | 12,1 | 16,2 | 30,8 | 31,9 | 36,9 | 33,8
8 - Priemyselné výrobky | 6,3 | 9,0 | 6,4 | 8,6 | 11,1 | 11,4 | 12,0 | 10,9
9 - Ostatné | 0,0 | 0,0 | 0,1 | 0,1 | 0,1 | 0,1 | 0,1 | 0,1
SPOLU | 69,3 | 100.0 | 74,7 | 100.0 | 96,7 | 100.0 | 109,2 | 100.0
z toho: poľnohospodárske tovary (tr. 0,1,4) | 6,8 | 9,7 | 7,6 | 10,1 | 11,1 | 11,5 | 11,0 | 10,1

Zdroj údajov: ČSÚ
Prípadné rozdiely vznikajú zaokrúhľovaním absolútneho čísla

Výsledky obchodu s agropoíravinárskymi výrobkami

V roku 2003 poklesol dovoz agropotravinárskych komodít (podľa SITC rev. 3 tried 0+1+4) Slovenskej republiky o 5,4 %, čo v absolútnom vyjadrení predstavuje zníženie o 2,1 mld Sk. Rovnako došlo aj ku zníženiu dovozu agropotravinárskych výrobkov SR z ČR a to o 7,7 %, čo v absolútnom vyjadrení znamená zníženie o 1,1 mld Sk. Dovoz SR z ČR ovplyvnila najmä trieda O - potraviny a živé zvieratá (zníženie o 0,8 mld Sk, z čoho 0,3 mld Sk tvoria mäso a mäsové výrobky).

Celkový vývoz agropotravinárskych komodít (podľa SITC rev. 3 tried 0+1+4) Slovenskej republiky sa v roku 2003 zvýšil o 8,8 %, čo je o 2,0 mld viac ako v roku 2002. Porovnateľným tempom rástol aj vývoz do ČR, ktorý vzrástol o 6,8 %, čo v absolútnom vyjadrení znamená rast o 0,6 mld Sk. Vývoz SR do ČR ovplyvnila najmä trieda l - nápoje a tabak (rast o 0,5 mld Sk, na čom sa rovnakým podielom cca 0,3 mld Sk podieľali nápoje a tabak a tabakové výrobky).

V roku 2003 vzrástol celkový dovoz agropotravinárskych komodít (podľa SITC rev. 3 tried 0+1+4) Českej republiky o 7,3 %, čo je o 4,7 mld Kč viac ako v roku 2002. Vyšším tempom rástol dovoz týchto komodít zo SR, ktorý vzrástol o 12,6 %, čo v absolútnom vyjadrení znamená rast o 0,8 mld Kč. Dovoz ČR zo SR ovplyvnili najmä trieda l - nápoje (nárast o 0,5 mld Kč, z čoho 0,3 mld Kč tvorili tabak a tabakové výrobky a 0,2 mld Kč nápoje).

Za hodnotené obdobie celkový vývoz agropotravinárskych komodít (podľa SITC rev. 3 tried 0+1+4) Českej republiky vzrástol o 12,3 %, čo je o 5,0 mld viac ako v roku 2002. Vývoz do SR však nepatrne poklesol a to o 0,5 %, čo v absolútnom vyjadrení znamená pokles o 0,1 mld Kč. Vývoz ČR do SR ovplyvnila najmä trieda O - potraviny a živé zvieratá (zníženie o 0,1 mld Kč, z čoho 0,1 mld Kč tvorili mäso a mäsové výrobky).

Vzájomný zahraničnoobchodný obrat obchodu s agropotravinárskymi komoditami (podľa SITC rev. 3 tried 0+1+4) sa vo vzťahu SR s ČR znížil o 2,0 %, kým obrat ČR so SR zaznamenal zvýšenie o 4,5 %.

V sledovanom období sa záporná bilancia obchodu s agroptravinárskymi výrobkami SR vo vzťahu k ČR znížila z 5,1 mld Sk na 3,3 mld Sk, kým v ČR sa aktívne saldo obchodnej bilancie so SR zhoršilo zo 4,4 mld Kč na 3,5 mld Kč.

Xxx

Vývojom vzájomného obchodu sa zoberala Rada na svojom decembrovom zasadnutí v roku 2003, na ktorom prerokovala a schválila Správu o súčasnom vývoji vzájomného obchodu medzi SR a ČR vrátane plnenia úloh, zameraných na zlepšenie vzájomnej výmeny.

Rada ocenila priaznivé výsledky dosiahnuté vo vzájomnom obchode, ktorý v porovnaní s predchádzajúcim obdobím zaznamenal opätovný rast. Konštatovala okrem iného, že svoju pozitívnu úlohu zohralo plnenie opatrení zameraných na zlepšenie vzájomnej výmeny tovaru, prijatých Radou v roku 1999, ktoré boli každoročne Radou vyhodnocované. Zároveň ocenila spoluprácu štátnych orgánov s organizáciami združujúcimi podnikateľské subjekty zmluvných strán.

1. 5. Problematika obchodu s poľnohospodárskymi a potravinárskymi výrobkami

Spolupráca oboch zmluvných strán pri riešení problematiky obchodu s poľnohospodárskymi a potravinárskymi výrobkami sa uskutočňovala na základe Dohody medzi vládou SR a vládou ČR o vzájomných vzťahoch a zásadách spolupráce v poľnohospodárstve, potravinárstve lesnom a vodnom hospodárstve v podmienkach colnej únie.

V zmysle zásad tejto dohody a v súlade s plnením úlohy zo zasadnutia Rady zo dňa 13. decembra 2002, bod E.l sa v Brne dňa 21.3. 2003 uskutočnilo rokovanie predstaviteľov Ministerstva pôdohospodárstva SR a Ministerstva poľnohospodárstva ČR za účasti zástupcov Stáleho sekretariátu o otázkach ďalšej spolupráce oboch zmluvných strán v oblasti poľnohospodárstva po vstupe do EU.

Prítomní zástupcovia poľnohospodárskych rezortov SR a ČR sa zhodli na tom, že základnou úlohou je pokračovať v spolupráci v oblasti poľnohospodárstva aj po vstupe oboch strán do EU. V prvej fáze je potrebné posilniť vzájomnú spoluprácu tak, aby sme udržali dostatočný podiel tuzemskej produkcie na agrárnom trhu SR a ČR v podmienkach prílevu novej konkurencie a v druhej fáze vytvoriť podmienky pre proexportnú politiku. V tomto prípade ide hlavne o spoluprácu v oblasti marketingu a udržanie sa tuzemských firiem na spoločnom trhu.

Po vstupe oboch krajín do EU stráca platnosť aj vyššie uvedená dohoda. Je preto potrebné nájsť zodpovedajúcu formu zmluvných vzťahov oboch rezortov v nových podmienkach.

Obe zmluvné strany dodržali dohodu zo zasadnutia Rady, zo dňa 13. 12. 2002 a neprijali žiadne ochranné opatrenie vo vzájomnom obchode s poľnohospodárskymi a potravinárskymi výrobkami podľa článku 22 Zmluvy. Výnimkou bolo recipročné ochranné opatrenie na dovoz cukru. Podrobnejšie v časti 2.1. licenčná politika.

Medzi vážne problémy, ktorými sa obe ministerstvá v uplynulom období zaoberali, patrí problematika dovozu čerstvého a chladeného bravčového mäsa (podpoložka colného sadzobníka 0203 11 10) do ČR resp. hroziaceho dovozu do SR z Poľskej republiky, ktorá poskytovala exportné dotácie na vývoz bravčového mäsa vo výške 2,3 zlotých/kg. Zvýšený dovoz subvencovaného bravčového mäsa by vážne ohrozil domácich výrobcov v ČR.

Česká strana túto nepriaznivú situáciu riešila prijatím nariadenia vlády č. 82/2003 Zb. zo dňa 12. marca 2003, ktorým zvýšila sadzbu dovozného cla bravčového mäsa uvedeného v colnom sadzobníku (podpoložka colného sadzobníka 0203 1110) pochádzajúceho z Poľskej republiky o 50 bodov. Súčasne toto nariadenie vlády ČR určuje, aby sa dodatočné clo
neuplatňovalo na dovozy nesubvencovaného mäsa, to znamená, keď deklarovaná colná hodnota je v súlade s cenou na domácom trhu. Slovenská strana vzhľadom na to, že ani k 30. 9. 2003 nesplnila podmienku pre zavedenie ochranného opatrenia (minimálny a bežný prístup na trh, prekročenie počiatočnej úrovne), k jeho zavedeniu nepristúpila.

Vláda SR svojím nariadením č. 1 53 z 30. apríla 2003 ustanovila počiatočnú úroveň objemov dovozov pre poľnohospodárske výrobky na účel zavedenia dodatočného cla.

Zmluvné strany vo vzťahu k tretím krajinám koordinovali svoj postup, resp. spoločne rokovali o ďalšej liberalizácii obchodu s poľnohospodárskymi a potravinárskymi výrobkami.

V priebehu roka obe strany pokračovali v rokovaniach s EU o ďalšej liberalizácii obchodu za oblasť agropotravinárstva, ktorých výsledkom bol Protokol k Európskej dohode o nových vzájomných poľnohospodárskych koncesiách. Tento protokol česká strana začala uplatňovať od 2. mája 2003 a slovenská strana od 1. mája 2003.

Ďalej zmluvné strany pokračovali v rokovaniach o ďalšej liberalizácii obchodu so spracovanými poľnohospodárskymi výrobkami s Európskymi spoločenstvami. Rokovania boli ukončené a liberalizácia sa začala uplatňovať od l . júla 2003 formou autonómnych opatrení.

V oboch prípadoch, tak v oblasti obchodu s poľnohospodárskymi výrobkami ako aj v oblasti obchodu so spracovanými poľnohospodárskymi výrobkami, ide o poslednú fázu liberalizácie obchodu pred vstupom oboch krajín do EU. Toto by malo umožniť obom krajinám širší prienik na trhy EU ešte pred vstupom a zároveň aj umožní pripraviť sa na jednotný poľnohospodársky trh EU.

Od 1. 1. 2003 sa predbežne uplatňuje Doplnkový protokol č.12 kCEFTA, ktorý bol podpísaný dňa 5. decembra 2002 v Záhrebe Tento protokol sa týka ďalšej liberalizácie obchodu s poľnohospodárskymi a potravinárskymi výrobkami medzi SR a ČR na jednej strane a Slovinskou republikou na druhej strane. Obsahuje nové prílohy C a D Protokolu 11, ktoré nahradili existujúce prílohy z Doplnkového protokolu č. 6 k CEFTA.

Zástupcovia ministerstiev zodpovedných za zahraničný obchod krajín CEFTA a Chorvátskej republiky podpísali Dohodu o prístupe Chorvátskej republiky k CEFTA dňa 5. decembra 2002 v Záhrebe. Táto obsahuje i výsledky bilaterálnych rokovaní o liberalizácii obchodu s poľnohospodárskymi a potravinárskymi výrobkami, ktoré sú zahrnuté v Protokoloch 38, 39, 40, 41, 42 a 43 a predbežne sa uplatňuje od l . marca 2003.

Rokovania o ďalšej liberalizácii obchodu s poľnohospodárskymi a potravinárskymi výrobkami s Maďarskou republikou boli ukončené a bol podpísaný Doplnkový protokol č. 1 4 k dohode CEFTA, v zmysle ktorého sa začali uplatňovať od 15. 7. 2003 nové koncesie medzi SR a ČR na jednej strane a Maďarskou republikou na strane druhej.

Pri príležitosti zasadnutia Spoločného výboru CEFTA dňa 4. 7. 2003 v slovinskom Biede sa uskutočnili technické konzultácie o ochranných opatreniach. Výsledkom týchto konzultácií je, že Česká republika ku dňu 15. 9. 2003 zrušila ochranné opatrenie na dovoz bravčového mäsa z Poľska a Poľsko taktiež k tomuto dátumu zrušilo svoje ochranné opatrenie voči Českej republike na pšenicu, kukuricu, pivo, kečup a potravinárske prípravky pôvodom z Českej republiky a na rajčinový pretlak zaviedlo namiesto colnej kvóty colný

strop. Rovnako aj voči Slovenskej republike zrušila k dátumu 15. 9. 2003 ochranné opatrenia na dovozy pšenice a kukurice pôvodom zo Slovenskej republiky. Pri výrobku kečup ponechala v platnosti ochranné opatrenia vo forme colného stropu. Strany tak splnili svoj záväzok zo zasadnutia Podvýboru pre poľnohospodársky obchod CEFTA.

2.	Obchodná politika SR a ČR voči tretím krajinám

Dňa 13. decembra 2002 Rada svojím rozhodnutím č. 27 zobrala na vedomie Dojednávanie dohôd o voľnom obchode na rok 2003 spoločné pre Slovenskú republiku a Českú republiku.

Prioritou zahranično-obchodnej politiky oboch republík bol vstup do Európskej únie a preto sa upriamila pozornosť oboch krajín na práce spojené s prístupovým procesom.

2.1.   Európska únia

Ukončením prístupových rokovaní v decembri 2002 na summite Európskej rady v Kodani a podpisom Zmluvy o pristúpení do EU, ktorú obe republiky podpísali spolu s ďalšími ôsmimi krajinami dňa 16. apríla 2003 v Aténach, bolo zavŕšené mnohoročné úsilie, smerujúce k naplneniu cieľa, obsiahnutého v Zmluve, t.j. aktívne sa zúčastniť procesu ekonomickej integrácie v Európe. Slovenská republika a Česká republika tým potvrdili svoju pripravenosť vstúpiť do Európskej únie 1.5. 2004.

Spoluprácou zmluvných partnerov colnej únie v procese prípravy na členstvo v EU sa zaoberala Rada na svojom zasadnutí dňa 9. júna 2003. Rada prerokovala a schválila Záverečnú správu o spolupráci SR a ČR v oblasti prístupového procesu do EU. Správa hodnotí stav a spoluprácu v príprave oboch republík na členstvo v EU za obdobie máj 2002 až apríl 2003 v oblastiach, patriacich do pôsobnosti colnej únie a vyúsťuje do námetov na ďalšiu spoluprácu SR a ČR v období do a po vstupe do EU. Zároveň hodnotí činnosť pracovnej skupiny pre prístupový proces vytvorenej v roku 1999 na pôde Rady a koordinovanej Stálym sekretariátom.

Spolupráca zmluvných strán v procese prípravy na členstvo v EU sa uskutočňovala v súlade s cieľmi formulovanými Radou pre oblasť európskej integrácie. Záujem o vzájomnú výmenu skúseností a spoluprácu v predvstupovom období našiel svoju konkretizáciu popri vzájomných vzťahoch na úrovni vlád, taktiež v rozširovaní priamej bilaterálnej spolupráce na úrovni jednotlivých rezortov a úradov štátnej správy.

Úlohy prijaté Radou pre oblasť obchodnej politiky, colnej politiky a poľnohospodárstva sa priebežne plnili a ich realizácia významne prispela k dynamizácii a zosúladeniu postupov SR a ČR v rámci predvstupovej stratégie. Skúsenosti z doterajšej bilaterálnej spolupráce potvrdili pozitívny prínos aktivít pracovnej skupiny pre prístupový proces SR a ČR pri výmene informácií o priebehu negociačných rokovaní s EU, ako aj pri koordinácii postupov oboch krajín v relevantných oblastiach spoločného záujmu. Vzájomné kontakty zmluvných strán prispeli k úspešnému ukončeniu prístupových rokovaní a k naplneniu cieľa, vstúpiť do EU v rovnakom termíne.

Vzhľadom na to Rada súhlasila s ukončením činnosti pracovnej skupiny pre prístupový proces SR a ČR do EU a odporučila v ďalšej spolupráci v období do a po vstupe do EU pokračovať formami zodpovedajúcimi novým podmienkam. Bude nevyhnutné sústrediť aktivity na spoluprácu pri príprave na rokovania v rámci EU, hľadanie prípadných spoločných pozícií a ich presadzovanie už v pracovných skupinách Európskej komisie a iných orgánoch Európskej únie.

2.2. Stredoeurópska dohoda o voľnom obchode

Spolupráca zmluvných strán CEFTA v roku 2003 sa uskutočňovala v súlade s plánom aktivít krajín CEFTA, ktorý bol odsúhlasený počas stretnutia štátnych tajomníkov v Ľubľane dňa 6.3.2003. Predsedajúcou krajinou v roku 2003 bolo Slovinsko.

Predmetom rokovaní bolo najmä uplatňovanie obchodných koncesií poskytovaných v rámci CEFTA, problematika týkajúca sa obchodu s poľnohospodárskymi výrobkami, ako aj spolupráca v oblasti vzájomného uznávania výsledkov skúšok a certifikátov v skupine priemyselných výrobkov. Problematika právneho ukončenia zmluvného vzťahu krajín, ktoré vstúpia v roku 2004 do EU bola samostatným bodom expertného rokovania, podobne ako návrh Doplnkového protokolu č. 13 k CEFTA týkajúci sa pravidiel pôvodu tovaru.

Riadne zasadnutie Spoločného výboru CEFTA sa uskutočnilo dňa 4. júla 2003 na Biede v Slovinskej republike. Výbor ocenil pozitívny trend vzájomného obchodu a potvrdil, že CEFTA počas svojej desaťročnej existencie pozitívne prispela k transformácii hospodárstiev jej zmluvných krajín prostredníctvom výraznej liberalizácie obchodných vzťahov. Kladne boli hodnotené aj dosiahnuté výsledky v oblasti ďalšej liberalizácie obchodu s agropotravinárskymi komoditami medzi niektorými stranami. Zároveň však bolo vyjadrené znepokojenie nad nedostatočným pokrokom pri riešení problémov týkajúcich sa zavádzania ochranných opatrení a príslušné strany boli vyzvané, aby tieto spory riešili bilaterálne a využívali možnosti Podvýboru pre poľnohospodársky obchod. Spoločný výbor vzal na vedomie správu o zozname ochranných opatrení a potvrdil, že opatrenia majú byť prijímané iba vo výnimočných prípadoch a v obmedzenom rozsahu a čase, ktorý je nevyhnutný na nápravu situácie. Spoločný výbor vzal na vedomie informáciu o aktivitách v oblasti posudzovania zhody, ktorú predložila slovenská strana a vyjadril súhlas so správou o plnení záväzkov ustanovených v článku 24.2 CEFTA /verejné obstarávanie/. Potvrdil, že vo všetkých krajinách sú splnené zákonné podmienky pre plnenie uvedených záväzkov. Spoločný výbor súhlasil s tým, že ťažiskom činnosti počas slovinského predsedníctva je predovšetkým riešenie zmluvno-právneho usporiadania CEFTA po pripravovanom vstupe jej piatich strán do EU. Predstavitelia Spoločného výboru preto slávnostne podpísali Dohodu doplňujúcu Stredoeurópsku dohodu o voľnom obchode. Táto dohoda obsahuje zmenu článku 41, ktorá sa týka odstúpenia od dohody CEFTA tých krajín, ktoré sa stanú členskými krajinami EU, ako aj zmenu článku 42, na základe ktorej sa depozitárom od l .4.2004 stane vláda Bulharskej republiky. Spoločný výbor vzal na vedomie prísľub krajín, ktoré v roku 2004 vstúpia do Európskej únie, v čo najväčšej miere eliminovať prípadné nepriaznivé dopady voči zostávajúcim zmluvným stranám CEFTA. Zároveň súhlasil, aby krajiny CEFTA vstupujúce do EU otvorili od 1.1.2004 jednu tretinu colných kvót ustanovenú v príslušných protokoloch CEFTA. Záverom potvrdil, že predsedajúcou krajinou v roku 2004 bude Bulharská republika.

Rokovanie ministrov poľnohospodárstva krajín CEFTA sa konalo dňa 26.9.2003 v Portoroži. Predstavitelia strán si vymenili informácie o stave vo svojich agrárnych sektoroch a národných rozvojových stratégiách týkajúcich sa ďalšieho rozvoja, o prístupovom procese k EU, o ochranných opatreniach uplatňovaných stranami CEFTA, ako aj o práci Podvýboru pre poľnohospodársky obchod. Ocenili podpísanie a od 15. júla 2003 vykonávame Doplnkového protokolu č. 14 k CEFTA, ktorý upravuje ďalšiu liberalizáciu agroobchodu medzi SR/ČR a MR. Predstavitelia piatich krajín CEFTA vstupujúcich do EU zdôraznili nevyhnutnosť spolupráce s EU počas prijímania rozhodnutí o pravidlách reformy spoločnej poľnohospodárskej politiky EU. Zdôraznili, že prechodné opatrenia uplatňované voči novým členským štátom EU by nemali narušiť princíp rovnakých konkurenčných podmienok a nemali by byť voči novým subjektom diskriminačné. Všetci vedúci delegácií kladne hodnotili prínos CEFTA pri prechode svojich krajín k zásadám trhového hospodárstva.

Summit predsedov vlád sa konal dňa 7. 11. 2003 v Brde v Slovinskej republike. Predsedovia vlád súhlasili s tým, že problémy existujúce v obchode s poľnohospodárskymi komoditami je potrebné skúmať na bilaterálnej úrovni s cieľom dosiahnuť také riešenie, ktoré nepoškodzuje záujmy žiadnej krajiny. Ďalej sa dohodli, že v oblasti uznávania výsledkov skúšok a certifikátov je potrebné postupné uzatváranie dohôd, ktoré budú v súlade s vývojom v EU. Predsedovia vlád potvrdili, že zmluvné strany CEFTA sú pripravené preveriť žiadosť o vstup do tohto integračného zoskupenia tých krajín, ktoré spĺňajú príslušné kritériá. Predsedovia vlád piatich krajín CEFTA vstupujúcich do EU vyjadrili ochotu podporovať zostávajúce krajiny CEFTA v rámci daných možností pri ich začleňovaní sa do EU

2. 3. Ostatné dohody o voľnom obchode

V súlade s materiálom „Dojednávanie dohôd o voľnom obchode v roku 2003", ktorý bol prerokovaný na jesennom zasadnutí Rady colnej únie v roku 2002, strategickým zámerom oboch štátov colnej únie bolo zavŕšenie prístupového procesu do Európskej únie.

Pozornosť oboch štátov bola sústredená na práce stým spojené. Vzhľadom na pokročilý stav prístupového procesu sa nerokovalo o uzatvorení nových dohôd o voľnom obchode. Naopak, ku dňu vstupu Slovenskej republiky a Českej republiky do Európskej únie bude platnosť všetkých doteraz uzatvorených preferenčných dohôd ukončená.

3.	Činnosť orgánov colnej únie

3.1.   Rada colnej únie

Rada je najvyšším orgánom colnej únie, zriadeným zmluvnými stranami pre koordináciu obchodnej a colnej politiky v rámci colnej únie a voči tretím štátom. V roku 2003 na svojich zasadnutiach 9. júna a 2. decembra prerokovala nasledujúce otázky.

Rada schválila návrh Výročnej správy o plnení Zmluvy medzi Slovenskou republikou a Českou republikou o vytvorení colnej únie za rok 2002. Odporučila koordinátorom zmluvných strán - ministrovi hospodárstva SR a ministrovi priemyslu a obchodu ČR predložiť výročnú správu na rokovanie vlády SR a vlády ČR. Výročná správa bola prerokovaná vo vláde ČR dňa 16. 7. 2003. Vláda SR vzala na vedomie Výročnú správu dňa 27. 8. 2003 svojím uznesením č. 799.

Rada vzala na vedomie výsledky rokovania Výboru pre koordináciu hospodárskej politiky v poľnohospodárstve. Problematika vzájomného obchodu s poľnohospodárskymi a potravinárskymi výrobkami je podrobne uvedená v kapitole 1.5. výročnej správy.

Členovia Rady prerokovali Záverečnú správu o spolupráci Slovenskej republiky a Českej republiky v oblasti prístupového procesu do Európskej únie. Predseda Rady ocenil činnosť členov pracovnej skupiny pre prístupový proces SR a ČR, vytvorenej na pôde colnej únie, ktorej viac ako štvorročné pôsobenie prispelo svojím dielom k úspešnému ukončeniu prístupových rokovaní oboch republík do EU. Rada schválila záverečnú správu a súhlasila s ukončením činnosti pracovnej skupiny pre prístupový proces SR a ČR.

Rada bola informavaná o činnosti Medzirezortnej konzultačnej skupiny a špecializovaných pracovných skupín, vytvorených na základe Dohody o spolupráci medzi MH SR aMPO ČR. Členovia rady zdôraznili význam dohody, jej dopad na spoluprácu v oblasti priemyselnej a energetickej politiky a pri reštrukturalizácii a privatizácii jednotlivých odvetví. Spolupráca oboch rezortov bude pokračovať aj po vstupe SR a ČR do EU. Nové podmienky, ktoré budú ovplyvňovať vzájomné vzťahy si vyžiadajú uzavretie novej dohody. Predloženú Správu o činnosti Medzirezortnej konzultačnej skupiny vzala Rada na vedomie.

Návrh colných sadzobníkov SR a ČR na rok 2004 bol prerokovaný a schválený skrátenou formou mimo zasadnutia Rady z dôvodu neskoršieho termínu jej riadneho zasadnutia. Rada svojím rozhodnutím č. 28 odporučila návrh colných sadzobníkov na schválenie vo vládach SR a ČR. Na obdobie od 1. 1. 2004 do 30. 4. 2004 bude v Slovenskej republike uplatňovaný colný sadzobník vydaný nariadením vlády SR č. 573/2003 Z. z. zo dňa 24. 12. 2003 a v Českej republike vydaný nariadením vlády ČR č. 462/2003 Zb. zo dňa 17. 12. 2004.

Rada schválila Správu o súčasnom vývoji vzájomného obchodu medzi SR a ČR (vrátane plnenia úloh vyplývajúcich z prílohy k bodu G/1 rozhodnutia Rady colnej únie č. 19 zo dňa 8. novembra 1999). Rada ocenila priaznivé výsledky dosiahnuté vo vzájomnej obchodnej výmene, ktorá v porovnaní s predchádzajúcim obdobím zaznamenáva opätovný nárast. Konštatovala, že svoju pozitívnu úlohu zohralo plnenie opatrení zameraných na zlepšenie vzájomnej výmeny tovarov, prijatých Radou v roku 1999, ktoré sú predmetom každoročnej kontroly. Zároveň ocenila spoluprácu štátnych orgánov s organizáciami združujúcimi podnikateľské subjekty zmluvných strán.

Rada bola informovaná o stretnutiach predsedov vlád SR a ČR. Na stretnutí dňa 23. - 24. mája 2003 v Prahe boli ťažiskovým bodom programu rokovania otázky súvisiace s pôsobením oboch štátov v rámci EU. Na rokovaní bola diskutovaná otázka ďalšieho rozvoja česko-slovenských vzťahov. Premiéri sa zhodli na nutnosti zachovania a rozvíjania všetkých dosiahnutých pozitív a hlavne na zachovaní bezproblémových kontaktov. Cieľom spoločného stretnutia, ktoré sa uskutočnilo v dňoch 27. - 28. 10. 2003 v Bratislave, bolo podporiť ďalší rozvoj spolupráce oboch štátov po vstupe do EU. Predsedovia vlád sa zhodli v súvislosti s ukončením činnosti colnej únie k l. máju 2004 na prijatí politického memoranda, deklarujúceho spoločný záujem na zachovaní súčasnej úrovne vzťahov medzi SR a ČR a vyjadrujúceho jednoznačnú politickú podporu ďalšiemu rozvoju bilaterálnej spolupráce oboch štátov, aj po vstupe do EU. Prípravou tohto dokumentu boli poverené ministerstvá zahraničných vecí obidvoch štátov. V nadväznosti na uvedené rozhodnutie boli konzultované konkrétne možnosti ďalšej spolupráce obidvoch štátov. Čo sa

týka foriem spolupráce, bolo poukázané na doterajšiu úspešnú medzirezortnú spoluprácu, ktorej rozvoj a intenzifikácia by mali byť aj naďalej podporované.

V súvislosti s ukončením činnosti colnej únie a blížiacim sa prijatím oboch štátov do EU Rada prerokovala Správu o príprave zmluvného dokumentu upravujúceho ďalšiu hospodársku spoluprácu medzi SR a ČR po vstupe do EU. Konštatovala, že ukončením činnosti colnej únie sa otvára priestor pre širšie úvahy o vyššej úrovni zmluvného vzťahu obidvoch štátov, pre výmenu informácií, pre nadväzujúce medzirezortné dohody, prípadne iné vhodné efektívne formy inštitucionálneho zabezpečenia vzájomnej spolupráce. Rada vzala predloženú správu na vedomie a odporučila ministrom zahraničných vecí oboch štátov zabezpečiť prijatie politického memoranda o výnimočnosti spolupráce oboch štátov po vstupe do EU.

Návrh spôsobu vysporiadania majetku Stáleho sekretariátu Rady colnej únie prerokovala Rada a s doplnkom k návrhu rozhodnutia ho schválila.

Rada schválila Správu o čerpaní rozpočtu a výsledkoch hospodárenia Stáleho sekretariátu Rady colnej únie za rok 2002. Rada konštatovala, že suma výdavkov Stáleho sekretariátu v roku 2002 nebola prekročená a čerpanie sa realizovalo v súlade s prijatými zásadami.
Rada prerokovala a schválila Návrh rozpočtu Stáleho sekretariátu na rok 2004 v celkovom objeme 14 850 tis. Sk. Uložila generálnemu riaditeľovi Stáleho sekretariátu informovať Radu o definitívnych výsledkoch čerpania rozpočtu za rok 2003 po ročnej účtovnej závierke, ako aj zabezpečiť čerpanie finančných prostriedkov v roku 2004 v súlade so schváleným rozpočtom.

Rada bola informovaná o spôsobe uplatňovania Nariadenia EK č. 1972/2003 o zásobách vybraných poľnohospodárskych výrobkov. Rada vzala informáciu na vedomie.

Rada bola informovaná o Návrhu prípravy záverečného zasadnutia Rady colnej únie. Záverečné 24. zasadnutie Rady colnej únie bude mať slávnostný charakter, za účasti najvyššej politickej reprezentácie. Návrh bol Radou prijatý, vrátane navrhovaných odporúčaní.

3. 2.   Stály sekretariát Rady colnej únie

3. 2.1. Činnosť Stáleho sekretariátu

Stály sekretariát ako výkonný orgán Rady v rámci colnej únie sleduje a koordinuje vykonávanie obchodnej a colnej politiky, otázky vzájomného obchodu, ako aj obchodu s tretími štátmi, koordinuje vykonávanie colnej štatistiky zo systému zberu republikových dát a zabezpečuje ich vzájomnú výmenu, sleduje a pripravuje návrh odporúčaní a opatrení, ktoré majú vplyv na zahraničný obchod, zabezpečuje po technickej a organizačnej stránke činnosť Rady, sleduje colné zákonodarstvo zmluvných strán, koordinuje prípravu zasadnutí Rady a pripravuje jej návrhy rozhodnutí a odporúčaní.

Dňa 21.  3.  2003  sa v Brne uskutočnilo rokovanie predstaviteľov Ministerstva pôdohospodárstva SR a Ministerstva poľnohospodárstva ČR za účasti zástupcov Stáleho

sekretariátu o otázkach ďalšej spolupráce oboch zmluvných strán colnej únie v oblasti poľnohospodárstva po vstupe do EU.

Stály sekretariát pripravil a predložil na jarné zasadnutie Rady materiál Ukončenie činnosti Rady colnej únie, Stáleho sekretariátu Rady colnej únie a otázky ďalšej spolupráce zmluvných strán.

V súlade s rozhodnutím Rady Stály sekretariát zorganizoval dňa 7. 10. 2003 v Bratislave poradu štátnych tajomníkov, resp. námestníkov ministrov - členov Rady. Jej cieľom bolo zjednotiť prístup oboch štátov k forme a obsahu budúcej spolupráce. Na porade bol zdôraznený záujem oboch štátov na pokračovaní úzkej spolupráce po prijatí do EU. Spolupráca by sa mala rozvíjať predovšetkým na úrovni rezortov a ďalších inštitúcií na základe ich potrieb a záujmov, formou, ktorú by si vzájomne zvolili. Rámec spolupráce by mal byť vyjadrený v politickom memorande. Závery porady a námety na spoločný dokument, vyjadrujúci obojstranný záujem o budúcu spoluprácu SR a ČR bol zahrnutý do programu rokovania premiérov, ktoré sa uskutočnilo 27. - 28. 10. 2003 v Bratislave.

Na decembrovom zasadnutí Rady v súlade s úlohami spojenými s ukončením činnosti, predložil Stály sekretariát Rade Správu o príprave zmluvného dokumentu upravujúceho ďalšiu hospodársku spoluprácu medzi ČR a SR po vstupe do EU a materiál Návrh prípravy záverečného zasadnutia Rady colnej únie. Predloženiu týchto materiálov predchádzal rad rokovaní vo výboroch Poslaneckej snemovne Parlamentu ČR a Senátu Parlamentu ČR, s rezortmi zastúpenými v Rade a predstaviteľmi organizácií združujúcich podnikateľské subjekty.

Stály sekretariát Rady colnej únie sa aj v roku 2003 zúčastňoval rokovaní CEFTA. Rokovania sa týkali uplatňovania obchodných koncesií, obchodovania s poľnohospodárskymi a potravinárskymi výrobkami, spolupráce v oblasti vzájomného uznávania výsledkov skúšok a certifikátov v skupine priemyselných výrobkov, ako aj problematiky právneho ukončenia zmluvného vzťahu krajín, ktoré vstúpia v roku 2004 do EU.

Pre koordináciu colných sadzobníkov platných do vstupu oboch štátov do EU zorganizoval Stály sekretariát viaceré rokovania expertnej skupiny na ich prípravu. Na rokovaniach boli posúdené a doriešené požiadavky zmluvných strán na úpravu colných sadzieb, resp. otvorenie colných kvót tak, aby boli v súlade so Zmluvou.

Stály sekretariát Rady colnej únie sa zúčastňoval rokovaní Medzirezortnej konzultačnej skupiny a špecializovaných pracovných skupín, vytvorených na základe Dohody o spolupráci medzi MH SR a MPO ČR.

Stály sekretariát sledoval rokovania o príprave Dohody o spolupráci medzi Úradom pre normalizáciu, metrológiu a štátne skúšobníctvo SR a Úradom pre technickú normalizáciu, metrológiu a skúšobníctvo ČR, ktorá bude riešiť formy a procesné otázky vzájomnej spolupráce v podmienkach členstva SR a ČR v EU.

Stály sekretariát ďalej:

-	koordinoval činnosť pracovnej skupiny pre európsku integráciu;

-	spracovával štatistické údaje o zahraničnom obchode colnej únie, ako aj štatistické informácie o vzájomnom obchode SR a ČR s tzv. citlivými položkami, uvedené prehľady predkladal príslušným organizáciám na využitie;
-	zabezpečoval zasadnutia expertnej skupiny SR a ČR pre colnú štatistiku a zúčastňoval sa na zasadnutiach medzirezortnej komisie pre posúdenie údajov o zahraničnom obchode SR.

V roku 2003 vydal Stály sekretariát Vestník colnej únie a 14 vnútorných organizačno-riadiacich aktov.

3.2.2. Čerpanie rozpočtu Stáleho sekretariátu Rady colnej únie v roku 2003

Rozpočet Stáleho sekretariátu Rady na rok 2003 schválila Rada dňa 13. decembra 2002 v celkovom objeme 16 040 tis. Sk.

Na tvorbe zdrojov rozpočtu sa podieľala Slovenská republika príspevkom v sume 8 020 000,- Sk a Česká republika v sume 8 019 998,97 Sk. Minimálny rozdiel vo výške príspevku v sume 1,03 Sk vyplýva z kurzových rozdielov. Príspevok českej strany bol tvorený zo zostatku rozpočtových prostriedkov z roku 2002 v sume l 182 391,98 Sk a z troch priamych splátok v celkovej hodnote 6 837 606,99 Sk.

Financovanie činnosti Stáleho sekretariátu zabezpečovalo Ministerstvo financií SR v roku 2003 štvrťročnými príspevkami.

Zdroje a ich použitie v roku 2003 (v tis. Sk):
Ukazovateľ | Colná únia | Česká republika | Slovenská republika
Prijaté príspevky Iné príjmy (úroky, výnosy) Zdroje spolu | 16040,0 203,8 16243,8 | 8 020,0 101,9 8121,9 | 8 020,0 101,9 8121,9
Čerpanie výdavkov - bežné výdavky - kapitálové výdavky | 14 699,4 14 699,4 | 7 349,7 7 349,7 | 7 349,7 7 349,7
Zostatok kí. 1.2004 | 1 544,4 | 772,2 | 772,2

Zostatok bežného účtu v Národnej banke Slovenska v Bratislave k 31. 12. 2003 bol l 989 587,96 Sk. Po úhrade záväzkov z roku 2003 v januári 2004 a po započítaní pohľadávok voči dodávateľom v celkovej sume 445 159,40 Sk predstavuje disponibilný zostatok k 1.1.2004 výšku l 544 428,56 Sk.

V zmysle Zmluvy medzi Slovenskou republikou a Českou republikou o úhrade výdavkov spojených s činnosťou colnej únie boli nevyčerpané rozpočtové prostriedky pripadajúce na Slovenskú republiku vo výške 772 214,79 Sk odvedené na účet Ministerstva financií SR do konca februára 2004.

Disponibilný zostatok českej strany v sume 772 213,77 Sk bol preúčtovaný do 

nasledujúceho obdobia na financovanie činnosti Stáleho sekretariátu začiatkom roku 2004.

Čerpanie výdavkov za rok 2003 (v tis. Sk):

Ukazovateľ

Schválený rozpočet
r. 2003

Čerpanie
r. 2003

% čerpania

610 Mzdy a platy | 7720   *7575 | 7045 | 93,0
620 Poistné | 2500   *2200 | 1976 | 89,8
630 Tovary a ďalšie služby | 4980 | 4395 | 88,3
v tom: cestovné výdavky | 400 | 256 | 64,0
energie, voda a komunikácie | 650 | 696 | 107,1
materiál a služby | 500 | 352 | 70,4
dopravné | 650 | 749 | 115,2
rutinná a štandardná údržba | 80 | 113 | 141,3
nájomné za prenájom | 2200 | 1 845 | 83,9
ostatné tovary a služby | 500 | 384 | 76,8
640 Bežné transfery | 840 *1 285 | 1283 | 99,8
600 BEŽNÉ VÝDAVKY | 16040 | 14699 | 91,6
Poznámka   * - zmena rozpočtu schválená rozpočtovým opatrením Ministerstva financií SR.

Čerpanie výdavkov na činnosť colnej únie v roku 2003 bolo v celkovej sume
 14 699 tis. Sk a dosiahlo 91,6 % rozpočtu schváleného Radou colnej únie.

K presunu rozpočtových výdavkov z kategórií Mzdy, platy a Poistné do kategórie Bežné transfery došlo v súvislosti so zabezpečovaním úlohy vyplývajúcej z materiálu o ukončení činnosti Rady a Stáleho sekretariátu, schváleného na jarnom zasadnutí Rady v roku 2003, o postupnom uvoľňovaní zamestnancov Stáleho sekretariátu. V roku 2003 bol ukončený pracovný pomer trom zamestnancom, ktorým bolo vyplatené odstupné. Nakoľko finančné prostriedky na odstupné neboli v rozpočte na rok 2003 schválené, Ministerstvo financií SR súhlasilo s ich presunom z iných kategórií.

Plánovaný stav zamestnancov na rok 2003 bol 25 osôb, pričom priemerný prepočítaný stav zamestnancov dosiahol počet 19 osôb. V čerpaní mzdových prostriedkov bola dosiahnutá úspora 530 tis. Sk z dôvodu neplnenia plánovaného stavu zamestnancov. Nadväzne na čerpanie miezd bolo tiež nižšie čerpanie odvodov do poisťovní a poistného v nezamestnanosti.

Výdavky v kategórii - Tovary a ďalšie služby boli čerpané na 	88,3 % , pričom nižšie čerpanie ako bol predpoklad boli zaznamenané vo viacerých položkách.

Cestovné výdavky boli čerpané len na 64 %. Okrem pravidelných ciest do Českej republiky sa zamestnanci Stáleho sekretariátu zúčastnili rokovaní o liberalizácii obchodu v Maďarsku a v Slovinsku na rokovaní CEFTA (5x).

Nižšie čerpanie výdavkov za prenájom ovplyvnila skutočnosť, že náklady na prenájom bytov pre zamestnancov z Českej republiky, ktoré sú účtované v amerických dolároch, sa neustále znižovali z do vodu zmeny kurzu amerického dolára voči slovenskej korune v jej prospech.

Plánované prostriedky na materiál a služby neboli vyčerpané z dôvodu očakávanej likvidácie organizácie. Nižšie výdavky boli čerpané na materiálové vybavenie kancelárií a taktiež na školenia a kurzy.
Napriek tomu vyššie plnenie, ako bol predpoklad, bolo realizované v troch položkách.

Nárast cien pohonných hmôt a zvýšený počet opráv osobných automobilov z dôvodu zastaralého vozového parku ovplyvnili výdavky v položke dopravné.

Zvýšené výdavky v položke rutinná a štandardná údržba ovplyvnil vyšší počet opráv tlačiarní, kopírovacích strojov, osobných počítačov a telefónnych liniek. Prekročenie prostriedkov na komunikácie spôsobili vyššie výdavky na internetové služby.

4. Záver

Závery a odporúčania na rok 2003, uvedené v ostatnej výročnej správe o plnení Zmluvy, ktoré boli prijaté pre jednotlivé oblasti boli splnené, resp. sa priebežne plnia. Priebežne sa plnia úlohy, týkajúce sa budúcej spolupráce v podmienkach členstva oboch partnerov v EU a nadväzujúcej zmluvnej základne.

Zmluvou o pristúpení do EU, ktorú obe republiky podpísali spolu s ďalšími ôsmimi krajinami dňa 16. apríla 2003 v Aténach, bolo zavŕšené mnohoročné úsilie, smerujúce k naplneniu cieľa, obsiahnutého v Zmluve, t.j. aktívne sa zúčastniť procesu ekonomickej integrácie v Európe.

Spolupráca zmluvných strán v procese prípravy na členstvo v EU sa uskutočňovala v súlade s cieľmi formulovanými Radou pre oblasť európskej integrácie. Úlohy prijaté Radou pre oblasť obchodnej politiky, colnej politiky a poľnohospodárstva sa priebežne plnili a ich realizácia významne prispela k dynamizácii a zosúladeniu postupov SR a ČR v rámci predvstupovej stratégie. Vzájomné kontakty zmluvných strán prispeli k úspešnému ukončeniu prístupových rokovaní a k naplneniu cieľa, vstúpiť do EU v rovnakom termíne.

Zmluvné strany prejavili vôľu naďalej spolupracovať i po vstupe do EU formami zodpovedajúcimi novým podmienkam, pri zohľadnení práva únie a obojstrannej prospešnosti spolupráce.

Záujem o budúce bilaterálne vzťahy, ktoré budú nadväzovať na skúsenosti z obdobia existencie colnej únie medzi SR a ČR bude vyjadrený v pripravovanom politickom memorande a medzirezortných dohodách.

Príloha č. l

Právne predpisy
vzťahujúce sa na činnosť colnej únie
 Slovenskej republiky a Českej republiky 
vydané v roku 2003

Právne predpisy
vzťahujúce sa na činnosť colnej únie Slovenskej republiky a Českej
republiky vydané v roku 2003

Slovenská republika

89.   Nariadenie  vlády Slovenskej republiky o organizovaní trhu s cukrom

142. Nariadenie vlády Slovenskej republiky, ktorým sa mení nariadenie vlády Slovenskej republiky č. 728 2002 Z. z., ktorým sa vydáva colný sadzobník v znení nariadenia vlády Slovenskej republiky č. 127/2003 Z. z.

153. Nariadenie vlády Slovenskej republiky, ktorým sa ustanovuje počiatočná úroveň objemu dovozov pre poľnohospodárske výrobky na účel zavedenia dodatočného cla

209. Nariadenie vlády Slovenskej republiky, ktorým sa mení nariadenie vlády Slovenskej republiky č. 728 2002 Z. z., ktorým sa vydáva colný sadzobník v znení neskorších predpisov

218. Nariadenie vlády Slovenskej republiky, ktorým sa mení nariadenie vlády Slovenskej republiky č. 728/2002 Z. z., ktorým sa vydáva colný sadzobník v znení neskorších predpisov

230. Oznámenie     Ministerstva zahraničných vecí Slovenskej republiky o prijatí Protokolu k Európskej dohode o pridružení uzatvorenej medzi Európskymi spoločenstvami a ich   členskými   štátmi   na jednej   strane   a Slovenskou   republikou   na  druhej   strane o posudzovaní zhody a uznávam priemyselných výrobkov (PECA) Príloha   k čiastke   l l 3 - k oznámeniu č. 230/2003 Z. z.

235, Oznámenie   Ministerstva zahraničných vecí   Slovenskej republiky o uzavretí Dohody   o voľnom   obchode   medzi   Českou   a Slovenskou   Federatívnou   Republikou a Európskym združením voľného obchodu Príloha   k   čiastke   l 16- k oznámeniu č. 235/2003 Z. z.

239. Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 728/2002 Z. z., ktorým sa vydáva colný sadzobník v znení neskorších predpisov

250. Za k o n, ktorým sa mení a dopĺňa zákon č. 240/2001 Z. z. o orgánoch štátnej správy v colníctve v znení zákona č. 422/2002 Z.z.

573. Nariadenie vlády   Slovenskej republiky, ktorým sa vydáva colný sadzobník

Česká republika

33. N a ŕ í z e n í vlády o stanovení prozatímního ochranného opatrení na dovoz dusičnanu amónneho do České republiky

43. Vyhláška, kterou sa mení vyhláška č.252/2002 So., kterou sa provádéjí nékterá ustanovení celního zákona

54. N a ŕ í z e n í vlády o stanovení ochranného opatrení na dovoz nékterých hutních výrobku do České republiky

66. N a r í z e n í vlád y, kterým se mení nafízení vlády č. 162/2002 Sb., kterým se stanoví ochranné opatrení na dovoz cukru do České republiky

82. N a ŕ í z e n í vlád y, kterým se stanovuje sazba dovozního cla pro dovoz veprového masa pocházejícího z Polské republiky do České republiky

117. N a ŕ í z e n í vlády, kterým se mení naŕízení vlády č. 266/2002 Sb., kteiým se stanoví preferenčí sazby cla pro dovoz nékterých zemedélských a potravinárskych výrobku pochzázejících z Evropské únie

168. Naŕízení v l á d y, o stanovení spouštčcích úrovní objemu dovozu pro jednotlivé
zemédélské výrobky a skupiny zemédelských výrobku pro kalendárni rok 2003

169. Naŕízení vlády, kterým se mení naŕízení vlády č. 82/2003 Sb., kterým se
stanovuje sazba dovozního cla pro dovoz veprového masa pocházejícího z Polské republiky
do České republiky

194. N a ŕ í že n í vlád y, kterým se mení nékterá naŕízení vlády v souvislosti s uplatňovaním ochranných opatrení podlé zákona č. 62/2000 Sb., o nékterých opatrení ch pri vývozu nebo dovozu výrobku a o licečním ŕízení a o zmene nékterých zákonu

196. Naŕízení vlády o stanovení preferenčních sazeb cla a preferenčních celních kvót pro dovoz nékterých zpracovaných zemedélských výrobku pocházejících z Evropské únie

232. Naŕízení vlády o stanovení sazby cla a čelní kvóty pro dovoz vína v nádobách o obsahu prevyšujícím 2 litry

243. Vyhláška, kterou se mení vyhláška č. 252/2002 Sb., kterou se provádéjí nékterá ustanovení celního zákona, ve znení vyhlášky č. 43/2003 Sb.

272. Naŕízení v l á d y o stanovení ochranného opatrení na dovoz dusičnanu amónneho do České republiky

297. Naŕízení vlády, kterým se zrušuje nafízení vlády Č. 82/2003 Sb., kterým se stanovuje sazba dovozního cla pro dovoz veprového masa pocházejícího z Polské republiky do České republiky, ve znení naŕízení vlády č. 169/2003 Sb.

307. N a ŕ í z e n í v I á d y o stanovení dodatečného cla na dovoz nékterých zemédélských výrobku pro kalendárni rok 2003

341. N a ŕ í z e n í vlád y, kterým se mení naŕízení vlády č. 307/2003 Sb., o stanovení dodatečného cla na dovoz nékterých zemédélských výrobku pro kalendárni rok 2003

345. Naŕízení vlády, kterým se méni naŕízení vlády č. 54/2003 Sb., o stanovení ochranného opatrení na dovoz nékterých hutních výrobku do České republiky, ve znení naŕízeni vlády č. 194/2003 Sb.

367. Naŕízení vlády, kterým se mení naŕízení vlády č. 185/2000 Sb., kterým se stanoví výrobky, jež mohou byt dovážený do České republiky nebo vyvážený z České republiky jen na základe licence podlé zákona č. 62/2000 Sb., o nékterých opatŕeních pri vývozu nebo dovozu výrobku a o licenčním ŕízení a o zmene nékterých zákonu, ve znení pozdéjších predpisu

384. Na ŕ í z e n í  vlády o stanovení sazby cla a čelní kvóty pro dovoz semena repky
Vyhláška k prevedení zákona č. 21/1997 Sb., o kontrole vyvozil a dovozu zboží
a technológií podléhajících mezinárodním kontrolním režimum, ve znení zákona č. 204/2002
Sb.

398. Vyhláška stanouijici všeobecnou dovozní licenci, na základe které Ize uskutečnit
dovoz kontrolovaného zboží do České republiky (vyhláška o všeobecné dovozní licenci)

410. N a ŕ í z e n í vlády, kterým se mení naŕízení vlády č. 196/2003 Sb., o stanovení preferenčních sazeb cla a preferenčních celních kvót pro dovoz nékterých zpracovaných zemédélských výrobku pocházejících z Evropské únie

447. Naŕízení      vlády    o neuplatnení dodatečného cla na dovoz nékterých
zemédélských výrobku pro kalendárni rok 2003

448. Vyhláška, kterou se mení vyhláška č. 252/2002 Sb., kterou se provádéjí nékterá
ustanovení celního zákona, ve znení vyhlášky č. 43/2003 Sb. a vyhlášky č. 243/2003 Sb.

462. Naŕízení v l á d y o vydaní celního sazebníku a o stanovení sazeb dovozního cla pro zboží pocházející z rozvojových a nejméné rozvinutých zemí a podmínek pro jejich uplatnení (čelní sazebník) a o zmene nékterých souvisejících predpisu

Príloha č.2 

Zahraničný obchod
Slovenskej republiky a Českej republiky
v rokoch 2002 – 2003

Stály sekretariát Rady colnej únie

Tab.č.: 1

Zahraničný obchod Českej republiky za rok 2002 a za rok 2003

vo FOB/FOB (bežné ceny)
| rok | rok | Štruktúra v % | INDEX
Ukazovateľ | 2002 | 2003 | rok | rok | rok 2003
krajina pôvodu/určenia | v mld Kč | v mld Kč | 2002 | 2003 | rok 2002

VYVOZ SPOLU | 1 254,4 | 1 371,4 | 100,0 | 100,0 | 109,33
vtom: | | | | |
priemysel | 1 213,8 | 1 325,8 | 96,8 | 96,7 | 109,23
poľnohospodárstvo*/ | 40,6 | 45,6 | 3,2 | 3,3 | 112,26
z toho: | | | | |
vývoz do SR | 96,7 | 109,2 | 7,7 | 8,0 | 112,94
priemysel | 85,6 | 98,1 | 6,8 | 7,2 | 114,68
poľnohospodárstvo*/ | 11,1 | 11,0 | 0,9 | 0,8 | 99,53

DOVOZ SPOLU | 1 325,7 | 1 442,6 | 100,0 | 100,0 | 108,82
vtom: | | | | |
priemysel | 1 261,9 | 1 374,1 | 95,2 | 95,3 | 108,89
poľnohospodárstvo*/ | 63,8 | 68,5 | 4,8 | 4,7 | 107,30
z toho: | | | | |
dovoz zo SR | 69,3 | 74,7 | 5,2 | 5,2 | 107,77
priemysel | 62,6 | 67,1 | 4,7 | 4,7 | 107,26
poľnohospodárstvo*/ | 6,7 | 7,6 | 0,5 | 0,5 | 112,57

OBRAT SPOLU | 2 580,1 | 2814,0 | 100,0 | 100,0 | 109,07
vtom: | | | | |
priemysel | 2 475,7 | 2699,9 | 96,0 | 95,9 | 109,06
poľnohospodárstvo*/ | 104,4 | 114,1 | 4,0 | 4,1 | 109,23
z toho: | | | | |
obrat so SR | 166,0 | 183,9 | 6,4 | 6,5 | 110,78
priemysel | 148,1 | 165,2 | 5,7 | 5,9 | 1 1 1 ,54
poľnohospodárstvo*/ | 17,8 | 18,6 | 0,7 | 0,7 | 104,45

SALDO SPOLU | -71,3 | -71,2
vtom: | |
priemysel | -48,2 | -48,3
poľnohospodárstvo*/ | -23,2 | -22,8
z toho: | |
saldo so SR | 27,3 | 34,4
priemysel | 23,0 | 31,0
poľnohospodárstvo*/ | 4,4 | 3,5

'/ triedy 0+1+4

––––––––––––––––––––––––––––––––––––––––––––––––––––––––––––––––––––––––––––––––––––––––––
Prípadné rozdiely vznikajú zaokrúhľovaním absolútneho čísla.
 Zdroj údajov: ČŠÚ

Stály sekretariát Rady colnej únie
Tab.č.: 2

Zahraničný obchod Slovenskej republiky za rok 2002 a za rok 2003

vo FOB/FOB (bežné ceny)
| rok | rok | Štruktúra v % | INDEX
Ukazovateľ | 2002 | 2003 | rok | rok | rok 2003
krajina pôvodu/určenia | v mld Sk | v mld Sk | 2002 | 2003 | rok 2002

VYVOZ SPOLU | 652,0 | 803,0 | 100,0 | 100,0 | 123,16
vtom: | | | | |
priemysel | 629,9 | 779,0 | 96,6 | 97,0 | 123,66
poľnohospodárstvo*/ | 22,1 | 24,0 | 3,4 | 3,0 | 108,83
z toho: | | | | |
vývoz do ČR | 99,1 | 103,6 | 15,2 | 12,9 | 104,62
priemysel | 89,6 | 93,6 | 13,7 | 11,7 | 104,40
poľnohospodárstvo*/ | 9,4 | 10,1 | 1,4 | 1,3 | 106,74

DOVOZ SPOLU | 748,0 | 826,6 | 100,0 | 100,0 | 110,52
vtom: | | | | |
priemysel poľnohospodárstvo*/ | 708,0 40,0 | 788,8 37,8 | 94,7 5,3 | 95,4 4,6 | 111,41 94,63
z toho: dovoz z ČR | 113,3 | 118,3 | 15,2 | 14,3 | 104,40
priemysel | 98,9 | 105,0 | 13,2 | 12,7 | 106,16
poľnohospodárstvo*/ | 14,5 | 13,4 | 1,9 | 1,6 | 92,35

OBRAT SPOLU | 1 400,0 | 1 629,7 | 100,0 | 100,0 | 116,41
vtom: | | | | |
priemysel | 1 338,0 | 1 567,8 | 95,6 | 96,2 | 117,18
poľnohospodárstvo*/ | 62,0 | 61,8 | 4,4 | 3,8 | 99,68
z toho: | | | | |
obrat s ČR | 212,4 | 221,9 | 15,2 | 13,6 | 104,50
priemysel | 188,5 | 198,5 | 13,5 | 12,2 | 105,32
poľnohospodárstvo*/ | 23,9 | 23,4 | 1,7 | 1,4 | 98,02

SALDO SPOLU | -96,0 | -23,6
vtom: | |
priemysel | -78,1 | -9,8
poľnohospodárstvo*/ | -17,9 | -13,8
z toho: | |
saldo s ČR | -14,3 | -14,7
priemysel | -9,2 | -11,4
poľnohospodárstvo*/ | -5,1 | -3,3

*/ triedy 0+1 +4
Prípadné rozdiely vznikajú zaokrúhľovaním absolútneho Usla.
Zdroj údajov: SÚ SR

Stály sekretariát Rady colnej únie

Tab.č.: 3

Zahraničný obchod ČR a SR za rok 2002 a za rok 2003

vo FOB/FOB (bežné ceny)
| | Česká republika | | | Slovenská republika
| rok | rok | štruktúra v % | rok | rok | štruktúra v %
Ukazovateľ | 2002 | 2003 | rok | rok | 2002 | 2003 | rok | rok
krajina pôvodu/určenia | v ml. USD | vmil.USD        2002 | 2003 | v ma. USD | vmil.USD | 2002 | 2003
VYVOZ SPOLU | 38318,5 | 48 584,9 | 100,0 | 100,0 | 14 382,2 | 21 837,7 | 100,0 | 100,0
vtom: | | | | | | | |
priemysel | 37 077,4 | 46 969,0 | 96,8 | 96,7 | 13895,3 | 21 184,4 | 96,6 | 97,0
poľnohospodárstvo*/ | 1 241,1 | 1 615,8 | 3,2 | 3,3 | 486,9 | 653,3 | 3,4 | 3,0
z toho: | | | | | | | |
vývoz do SR/ČR | 2 952,4 | 3 867,0 | 7,7 | 8,0 | 2184,9 | 2818,2 | 15,2 | 12,9
priemysel | 2613,5 | 3 475,8 | 6,8 | 7,2 | 1 977,2 | 2 544,9 | 13,7 | 11,7
poľnohospodárstvo*/ | 339,0 | 391,3 | 0,9 | 0,8 | 207,7 | 273,3 | 1,4 | 1,3
DOVOZ SPOLU | 40 497,2 | 51 106,9 | 100,0 | 100,0 | 16498,8 | 22 479,1 | 100,0 | 100,0
vtom: | | | | | | | |
priemysel | 38 548,3 | 48681,6 | 95,2 | 95,3 | 15617,2 | 21 450,7 | 94,7 | 95,4
poľnohospodárstvo*/ | 1 948,9 | 2 425,3 | 4,8 | 4.7 | 881,6 | 1 028,5 | 5,3 | 4,6
z toho: | | | | | | | |
dovoz zo SR/ČR | 2117,7 | 2 646,8 | 5,2 | 5,2 | 2 499,9 | 3217,5 | 15,2 | 14,3
priemysel | 1 912,1 | 2 378,4 | 4,7 | 4,7 | 2180,7 | 2 854,0 | 13,2 | 12,7
poľnohospodárstvo*/ | 205,6 | 268,4 | 0,5 | 0,5 | 319,2 | 363,4 | 1,9 | 1,6
OBRAT SPOLU | 78815,7 | 99691,7 | 100,0 | 100,0 | 30881,1 | 44 316,8 | 100,0 | 100,0
vtom: | | | | | | | |
priemysel | 75 625,7 | 95 650,7 | 96,0 | 95,9 | 29512,6 | 42 635,0 | 95,6 | 96,2
poľnohospodárstvo*/ | 3190,0 | 4041,1 | 4,0 | 4,1 | 1 368,5 | 1 681,8 | 4,4 | 3,8
z toho: | | | | | | | |
obrat so SR/ČR | 5 070,1 | 6513,9 | 6,4 | 6,5 | 4 684,8 | 6 035,7 | 15,2 | 13,6
priemysel | 4 525,5 | 5 854,2 | 5,7 | 5,9 | 4 157,9 | 5 398,9 | 13,5 | 12,2
poľnohospodárstvo*/ | 544,6 | 659,7 | 0,7 | 0,7 | 526,9 | 636,7 | 1,7 | 1,4
SALDO SPOLU | -2 178,7 | -2 522,0 | | | -2116,6 | -641 ,4 | |
vtom: | | | | | | | |
priemysel | -1 470,9 | -1 712,6 | | | -1 721,9 | -266,3 | |
poľnohospodárstvo*/ | -707,8 | -809,4 | | | -394,7 | -375,2 | |
z toho: | | | | | | | |
saldo so SR/ČR | 834,8 | 1 220,2 | | | -315,0 | -399,3 | |
priemysel | 701,4 | 1 097,3 | | | -203,4 | -309,1 | |
poľnohospodárstvo*/ | 133,4 | 122,9 | | | -111,5 | -90,1 | |

*/ triedy 0+1+4
Prípadné rozdiely vznikajú zaokrúhľovaním absolútneho čísla. 
Zdroj údajov: CSU, $U SR